ताप्लेजुङ — फक्तालुङ गाउँपालिकाको केन्द्र तापेथोक र वडा ४, इखावुको दूरी पैदल डेढ घण्टाको छ । इखावुमा साउन ३१ को पहिरोले गाउँ चिराचिरा पार्‍यो । स्थानीय तहका प्रतिनिधि भने ४ दिनपछि मात्र राहत वितरणका लागि पुगे ।
पहिरो गएको तेस्रो दिनमा गाउँपालिका अध्यक्ष सरोज एभेङ नेतृत्वको १६ जनाको टोली अनुगमनका लागि आएको थियो । चौथो दिन भदौ २ को बिहान छिरुवा बजारमा बोलाएर राहत वितरण गरेको इखावुका वसन्त लिम्वूले बताए ।
उनका अनुसार जनप्रतिनिधि बाढीपहिरो रोकिएपछि मात्र पुगेका हुन् । एभेङका अनुसार पहिरोको जोखिममा २५ घर छन् । तीमध्ये १० घर निकै समस्यामा छन । पहिरो गएको दिन उत्तर दक्षिण ओलाङचुङगोला सडकको अवलोकनका लागि गएकाले प्रहरी टोलीमात्रै पहिरो प्रभावित क्षेत्रमा पठाएको अध्यक्ष एभेङको भनाइ छ । ‘भोलिपल्ट गाउँकार्यपालिको बैठक थियो, त्यसैमा राहतको विषयमा समेत छलफल गर्नुपर्ने भएकाले ढिला पुग्यांै,’ उनले भने । रेडक्रसले पाललिन लिंखिमको सिंवा बजारमा बोलाएको छिरुवाका सुरेन्द्र तामाङले बताए ।
पहिरोले रानी आधारभूत विद्यालयको खेल मैदानसमेत बगाएको प्रधानाध्यापक प्रेम खतिवडाले बताए । विद्यालय जाने बालबालिकाका लागि अबरुद्ध पैदल मार्ग भने स्थानीयको सक्रियतामा खोलिएको छ ।
ताप्लेजुङ — काठमाडौं बागबजारको होटल हार्दिक नेपाल कम्युनिस्ट पार्टी (नेकपा) ताप्लेजुङको भेटवार्ता स्थल हो । योगेश भट्टराईदेखिका नेता कार्यकर्ता प्राय: यही भेटिन्छन् । सातायता यो होटलमा जिल्लाको नेतृत्व कसले पाउने भन्ने विषयमा लगातार छलफल भइरहेको छ ।
दिनहुँजसो हुने छलफलमा एमाले तर्फबाट आंकाक्षी मात्रिकाप्रसाद भट्टराई, सन्तोष खतिवडा, डम्वरध्वज तुम्बाहाम्फे र राम सुवेदी अनिवार्य उपस्थित हुन्छन् । माओवादीबाट आकांक्षी खेलप्रसाद बुढाक्षेत्री पराग र विजय किरातले पनि हमेसा छुटाउँदैनन् । खासगरी एमाले पक्षधर अधिक हुन्छन् र आफूलाई अगाडि उभ्याउने प्रयत्न गर्छन् । दुवै पार्टीले जिल्ला कमिटी र सचिवालय सदस्यको भने टुंगो लगाइसकेका छन् । जिल्ला कमिटीमा एमालेबाट ८० र माओवादीबाट ५५ तथा सचिवालयमा एमालेबाट २७ र माओवादीबाट १७ जना अटाएका छन् ।
पुरानालाई नछुटाइकन कमिटिको टुंगो लगाएको स्रोतले बताएको छ । नामावली गोप्य राखेकाले विरोधका स्वर सार्वजनिक हुन पाएको छैन । नेतृत्वका लागि एमालेका भट्टराई र खतिवडा तथा माओवादीका बुढाक्षेत्री र किरातले दाबी छोडेका छैनन् । तुम्वाहाम्फे र सुवेदी पाए राम्रो नत्र अधिवेसन सम्म पर्खिने मनस्थितिमा छन् ।
एकले अर्कालाई मनाउन एमालेका खतिवडा र भट्टराईले वान टु वान वार्ता पनि गरेका छन् । तर सफलतामा पुगेका छैनन् । जिल्ला कुन पार्टीको भागमा पर्ने भन्ने विषयले पनि अन्योल बनाएको आकांक्षीहरू बताउँछन् । माओवादीका नेता पासाङ शेर्पा जिल्ला इञ्चार्ज एमालेबाट पर्ने निश्चित भइसकेकाले अध्यक्ष माओवादीले पाउनुपर्ने बताउँछन् ।
माओवादीवाट बुढाक्षेत्री कि किरात भन्ने विषयमा भने उनी पनि मुख खोल्न चाहदैनन्, ‘दुवै सक्षम छन’ मात्रै भन्छन् । पासाङको बुझाइमा केन्द्रीय कमिटीमा रहेका योगेश, टंक, पासाङ र तीलकुमारमध्ये तीन जना जिल्ला नआउने भएकाले तीलकुमारको जिल्ला इञ्चार्जमा सर्वसम्मत नाम हो । आफूलाई अध्यक्ष पुष्पकमल दाहालले तपाईं के गर्ने भनेर सोधेको तर स्वास्थ्यका कारण जिल्ला जान नसक्ने बताएको उनले दाबी गरे ।
पार्टीका दुवैतर्फ (पूर्व एमाले र माओवादी) को पर्खाइ पाँचथरमा कुन पार्टीले नेतृत्व पाउँछ भन्नेमा छ । बसन्त नेम्वाङ फिदिम नगरपालिकाको मेयरमा पराजित राजकुमार भण्डारीलाई जसरी पनि अध्यक्ष बनाउन लागेकाले ताप्लेजुङ माओवादीको भागमा पर्छ कि भन्ने यहाँका नेताको बुझाइ छ ।
तर संगठनात्मक रूपमा प्रदेश नम्बर एकमै दोस्रो जिल्लामा पर्ने पाँचथरको नेतृत्व नछोड्ने माओवादी नेताहरूले बताएका छन् । केन्द्रीय सदस्यमा नअटाएका माओवादीका जिल्ला इञ्चार्ज हर्क नेम्वाङ ‘मिक्सो’ लाई जिम्मेवारी दिनुपर्ने दबाब माओवादीलाई छ ।
नियमित जिल्लाले प्रदेश र प्रदेशले केन्द्रमा गर्नुपर्ने सिफारिस ताप्लेजुङले आइतबारसम्म गर्न सकेको छैन । एक व्यक्ति एक जिम्मेवारीको मापदण्ड बनाएपछि आफू अध्यक्ष नपाउने अवस्थामा पुगेका एमाले अध्यक्ष बलबहादुर साम्सोहाङले आइतबार अवेलासम्म वा सोमबारसम्म सर्वसम्मत भए एक जनाको मात्रै नाम पठाउने प्रयास पनि गरिरहेका छन् । उनले कसैको एकलौटी नाम पठाउलान् भनेर कतिपयमा आशंका पनि देखिएको छ ।
पूर्वएमाले सचिव योगेश भट्टराई समस्यामा परेका छन् । पार्टीले बनाएको मापदण्डअनुसार अध्यक्ष साम्सोहाङले नेतृत्व नपाउने भएपछि एमालेको बरियता क्रममा उपाध्यक्षमा दाजु मात्रीका छन् । उनको पक्षमा खुले दाजुको समर्थन गर्‍यो भन्ने नारा लाग्न सक्छ, माओवादी पक्षधरलाई समर्थन गरे आफ्नो पार्टीकोलाई बनाउन सकेन भन्ने गुनासो हुन्छ ।
भट्टराई नजिक एक नेताले भने, ‘उहाँ विलखबन्दमा पर्नुभएको छ र बोल्नुभएको छैन ।’ ती नेताका अनुसार अन्तमा मात्रीका अध्यक्ष बन्न सक्छन् । माओवादीको पराग भए राम्रै हुन्छ भन्ने एमालेहरू पनि २५ वर्षको रजतमहोत्सव मनाएको जिल्लामा नेतृत्व छोड्न नहुनेमा भने एक मत देखिएका छन् ।
विशेषत: जिल्लाको पूर्वी सिनाम क्षेत्रका नेताले पराग, डम्वरध्वजलाई क्रमश: सहानुभूति प्रकट गरेको तर कसैका पक्षमा खुलेर नलागेको एक नेताले बताए । जिल्ला कमिटीका केही सदस्यले उपाध्यक्ष भएकाले मात्रीका भए फरक नपर्ने प्रतिक्रिया जनाएका छन् ।
कान्ति–ईश्वरी घर, दियालो बंगला वा रत्न मन्दिरमा रहेका सामग्री ल्याएर नारायणहिटी दरबार संग्रहालयमा राखिनुपर्छ ।
किशोर उमेरमा देखिने मानसिक स्वास्थ्य समस्या समाधान गर्न सधैं विशेषज्ञ चिकित्सक आवश्यक पर्दैन । नेपाल जनसंख्यामा नेपाल विश्वको ४८ सौं ठूलो मुलुक हो । आत्महत्यामा भने सातौं...
तिमाल क्षेत्रलाई तामाङहरुले आफूहरुको ऐतिहासिक महत्वको क्षेत्र मान्दै आएका छन् । झिंगु, रोशी र सुनकोशी नदीले छुने मध्यपहाडी बेँसी भेगमा रहेको तिमाल क्षेत्रले महत्वपूर्ण इतिहास...
सार्वजनिक ठेक्का व्यवस्थापन भन्नाले सार्वजनिक निकायले वस्तु वा सेवा लिन वा सार्वजनिक निर्माण गर्न व्यवसायीसंँग गर्ने सम्झौतालाई बुझाउँछ । व्यवसायीले काम इमानदारीपूर्वक कार्यान्वयन गरे–गरेनन्, तिनको अनुगमन...
‘मलाई चाडपर्व आयो कि दिक्क लाग्छ, केवल एउटा बोझजस्तो ।’ ‘मलाई पनि त्यस्तै लाग्छ । पहिले सानो छँदा दसैं, तिहार, तीज कहिले आउला भनेर महिना दिनदेखि औंला भाँच्थेँ,...
पछिल्लो नेपाल भ्रमणका क्रममा आयोजित एक कार्यक्रममा भारतीय कम्युनिष्ट पार्टी (माक्र्सवादी) का महासचिव सीताराम यचुरीले भनेका थिए, ‘समाजवादी संस्कृति निर्माणको कुनै कारखाना हँुदैन र छैन ।...
सनातन हिन्दु धर्मावलम्बीले वैदिक कालदेखि प्राकृतिक देवताको पूजा र आराधना गर्दै आएका छन् । छठ पर्वमा सूर्यको पूजा गरिन्छ । वैदिक साहित्य अनुसार सृष्टिको उत्पत्ति हुनुअघि सर्वत्र...
प्रदेश १ का मुख्यमन्त्री शेरधन राई दुखेको गर्धन इलाज गर्न बैंकक गएका के थिए, केही दिनमै न्युयोर्क पुगेको खबर आयो । सँगै आयो–उनको अस्वाभाविक अमेरिकी...
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »